Diari Oficial de la Generalitat Valenciana


Sumari del DOGV 9224, del 26-11-2021 (2021/11164)

RESOLUCIÓ de 19 de novembre de 2021, del director general de Prevenció d'Incendis Forestals, per la qual es resol la convocatòria d'ajudes destinades a l'execució de plans locals de prevenció d'incendis (PLPIF) per a l'exercici 2021.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9224

Data del DOGV
:   26-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11834


Data del document
:   19-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública
    * administració local

RESOLUCIÓ de 19 de novembre de 2021, del director general de Prevenció d'Incendis Forestals, per la qual es resol la convocatòria d'ajudes destinades a l'execució de plans locals de prevenció d'incendis (PLPIF) per a l'exercici 2021. [2021/11980]  
Vista l'Ordre 14/2021, de 8 de setembre, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores per a la concessió d'ajudes a ajuntaments de la Comunitat Valenciana en els exercicis 2021 a 2023, destinades a l'execució de plans locals de prevenció d'incendis forestals (PLPIF) aprovats.  
Vista la Resolució de 22 de setembre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les subvencions destinades a l'execució de plans locals de prevenció d'incendis forestals (PLPIF) per a l'exercici 2021.  
Vista l'acta de la comissió de valoració de 12 de novembre de 2021.  
  
Considerant que, d'acord amb la base primera de l'ordre de bases esmentada, seran subvencionables les actuacions i mesures de prevenció d'incendis forestals establides, planificades i programades en els plans locals de prevenció d'incendis forestals aprovats per la Conselleria. Els treballs i actuacions subvencionables seran els indicats en l'annex I d'aquesta ordre de bases.  
Considerant que la comissió de valoració ha proposat l'aprovació d'aquells expedients que complint els requisits de la convocatòria i, segons l'ordre de prioritat pel barem validat pels tècnics instructors, poden ser atesos segons la dotació pressupostària prevista.  
  
De conformitat amb la base onze de l'ordre i a l'apartat huité de la resolució, correspon al director general de Prevenció d'Incendis Forestals la competència per a resoldre, amb l'informe previ i la proposta de la comissió de valoració, per delegació de la persona titular de la conselleria amb competències en matèria de prevenció d'incendis forestals, resolc:  
  
Primer  
Concedir les subvencions la quantia de les quals s'assenyala en l'annex I.  
  
Segon  
Denegar les subvencions incloses en l'annex II per falta de disponibilitat pressupostària o per qualsevol altre motiu establit en l'Ordre 14/2021 per la qual s'estableixen les bases reguladores d'aquesta ajuda.  
  
Tercer  
Declarar que han desistit de la seua petició els sol·licitants inclosos en l'annex III.  
El termini per a justificar les despeses subvencionables serà com a màxim fins al 30 de novembre de 2021.  
  
Contra la present resolució, que posa fi a la via administrativa, es podrà interposar recurs contenciós administratiu en el termini de dos mesos, comptadors des de l'endemà de la seua publicació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició, en el termini d'un mes, des de l'endemà de la seua publicació, d'acord amb el que es disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En qualsevol cas, no podrà simultaniejar-se la interposició del recurs de reposició amb el contenciós administratiu.  
  
València, 19 de novembre de 2021.- El director general de Prevenció d'Incendis Forestals: Diego Marín Fabra.